
HRVATSKO GLAGOLJAŠTVO I POPI GLAGOLJAŠI 
S OSVRTOM NA IMOTSKU KRAJINU 


Sažetak 


Rad daje osnovne naznake o postanku, povijesnom razvitku i 
značaju glagoljaštva i uporabe staroslavenskog jezika hrvatske 
redakcije u katoličkoj liturgiji po rimskom obredu kod Hrvata u 
Istri, Hrvatskom primorju i Dalmaciji kao bitnoj odrednici u ar- 
tikuliranju hrvatskog nacionalnog identiteta na tim prostorima. 
Također se obrađuje i glagoljaško pjevanje svojstveno na hrvat- 
skom litoralu čiji se početci javljaju već koncem 9. stoljeća. Današ- 
nja glagoljaška baština veže se za Hrvatsku pokrajinu franjevaca 
trećoredaca sa sjedištem u Zagrebu. Autor se također osvrće na 
recepciju glagoljaštva u župama Imotske krajine. 


Ključne riječi: hrvatsko glagoljaštvo; glagoljaško pjevanje; popi 
glagoljaši; Imotska krajina 


Današnje generacije hrvatskih katoličkih vjernika rođenih poslije liturgijskih 
reformi proisteklih iz koncilske Konstitucije o liturgiji (bogoslužju), usvojene na 
II. vatikanskom saboru (1962-1965), teško da mogu dočarati ozračje latinštine koje 
je bilo pravilo u katoličkoj liturgiji po rimskom obredu ne samo na hrvatskim 
prostorima, nego i u svim katoličkim crkvama po svijetu. Svi dijelovi mise, osim 
poslanica, Evanđelja i homilija, od početnog Introibo ad altare Dei (Uspinjem se k 
oltaru Božjem) do završnog Ite, Missa est (Pođite, Misa je završena, u značenju: Žr- 
tva je prinesena) bilo je na latinskom jeziku, osim, dakako, u onim hrvatskim, re- 
lativno rijetkim župama koje su vodili popovi glagoljaši (gdje riječ pop nije imala 
ničega pejorativnog već samo distinktivnu funkciju za sintagmu fratarska župa). 

Upravo ta blagodat da su Hrvati mogli slaviti sveto misno otajstvo na svom 
materinskom jeziku od najstarijih povijesnih vremena, bio je jedini takav primjer 
tijekom stoljeća u Rimskoj crkvi koja je u svom historijskom hodu poznavala 

samo dva priznata liturgijska jezika: grčki! i latinski, dodajući im ipak, ne baš uvi- 
jek dragovoljno, i staroslavenski jezik što su ga pripremili za tu uporabu slavenski 
apostoli Ćiril i Metod. 

Glagoljica kao samosvojna slavenska grafija nastala je sredinom 9. stoljeća na 


rh EE UI %a lb I MILI 
ii Pu H tt TIP o ob 
nNPAITTEĐTI H 
DAO VENI 
H HE HA ID 1 


Hrvatska glagoljica 


istočnim prostorima jugoistočne Europe. Znanstvene hipoteze i tumačenja njezi- 
na podrijetla veoma su različiti, oprečni, koji put i fabulistički obojeni. Neki su je 
izvodili iz grčke kurzive ili su joj uzor nalazili u gotskim runama? Bilo je pokušaja 
da se glagoljica približi pismima nekih istočnih naroda (koptskom, aramejskom, 
samarijskom i sl). 

No, danas se većina filologa i slavista slažu da je glagoljica posve samostalno 
inovativno pismo nastalo iz čisto eklezijalno-političkih razloga. Naime, u doba 
kristijanizacije slavenskih naroda i plemena od Soluna do Moravske i dalje na 
sjever i istok, dolazilo je do snažnog presizanja od strane tadašnjih političkih sila 
Istoka i Zapada. I upravo zato slavensko se pismo trebalo razlikovati od rimske 
latinice i bizantskih grčkih grafema. Autor ili autori glagoljice nisu mogli posve- 
ma izbjeći svjesne ili nesvjesne reminiscencije koje su neki naknadno tumačili 


! Od nekadašnjeg grčkog jezika u rimskom obredu ostali su do danas u uporabi samo tro- 
kratni zaziv Kyrie, eleison — Christe, eleison i trokratni zaziv kod klanjanja otkrivenom križu 
na Veliki petak - Agios o Theos, Agios ischyros, Agios athanatos, eleison imas (Sveti Bože, Sveti 
Silni, Sveti Besmrtni — smiluj nam se!). 


Rune, od starogotskog *runo, u značenju tajna, tajnovito, staro je germansko pismo nastalo 
vjerojatno početkom naše ere, a podrijetlo mu do danas nije u potpunosti objašnjeno. 


64 


Stjepan Lapenda: HRVATSKO GLAGOLJAŠTVO I POPI GLAGOLJAŠI S OSVRTOM NA IMOTSKU KRAJINU; 63-75 


kao izravne imitacije. Kao autor glagoljice najviše se spominje solunski redovnik 
Konstantin koji je, zamonašivši se, se uzeo ime Ćiril. Potvrdom bi bila činjenica da 
se to slavensko pismo prvotno nazivalo kyrilovicom. Naziv glagoljica izveden je 
iz riječi glagoljati, u značenju govoriti, reći i recentnog je postanka. Termin je na- 
stao na hrvatskom prostoru svakako poslije 14., bio je poznat još u 16. a posve se 
ustalio kao terminus technicus u 19. stoljeću. Inače, četvrto slovo glagoljice naziva 
se glagoli s brojnom vrijednosti 4. 

Što se, pak, tiče nastanka same glagoljice, u slavističkim su se krugovima 
iskristalizirale tri temeljne teorije: egzogena, endogena i egzogeno-endogena. Je- 
dan od vatrenih pristalica egzogene teorije bio je i Vatroslav Jagić (1838-1923), naj- 
poznatiji svjetski slavist druge polovice 19. stoljeća. Po toj teoriji trebalo bi tražiti 
izvorište glagoljice u nekom stranom grafemskom sustavu, po najprije u grčkom 
alfabetu, točnije iz grčkog kurzivnog pisma. Takvom poimanju priklanjao se i ru- 
ski lingvist Nikola Sergejevič Trubeckoj (1890-1938), veoma blizak lingvističkim 
postulatima Romana Jakobsona i Ferdinanda de Saussurea. Trubeckoj je pošao 
i dalje od Jagićeve teorije smatrajući da se glagoljica dijelom preuzimala iz ne- 
kih drugih grafemskih sustava (koptskog, sirskog, armenskog, gruzijskog). Josip 
Hamm (1905-1986), inače svojedobno pročelnik Instituta za slavenske jezike na 
Bečkom sveučilištu, zalagao se u svojoj mladosti za gotsku tezu. 

Endogenu teoriju zastupao je suvremeni njemački slavist Dietrich Gerhar- 
dt tvrdeći već 1939. godine da glagoljica počinje križem. Tezu je razradio finski 
lingvist Georg Černohostov smatrajući da se Ćiril nije želio povoditi za stranim 
sustavima, već je razradio sustav od nekoliko esencijalnih kršćanskih elemenata: 
križ kao simbol spasenja, krug kao simbol božanskog savršenstva i trokut kao 
simbol trinitarnog Boga. Toj skupini znanstvenika također se priključuje suvre- 
meni bugarski slavist, Vasil Jončev, koji je svakom glagoljaškom grafemu opisao 
kružnicu razdijeljenu četirima linijama na mrežu od osam dijelova. Kombinira- 
njem tih dijelova nastajali bi grafemi na sljedeći način: 


Slova oble glagoljice: jerp slovo hčrp 


3 Nijeli, na primjer, hebrejsko v (shin) jednostavno preuzeto u glagoljsko LII (ša)? 

Thorvi Eckhardt (1921-1979), austrijski lingvist i slavist, a nešto kasnije i Josip 
Hamm bili su nositelji egzogeno-endogene teorije smatrajući da je autor glagoljice 
(Konstantin-Ćiril) našao svoje uzore u nekom stranom gramatološkom sistemu i 
da su se iz nekoliko tipskih uzora unutar tog sustava razvili ostali grafemi. 

Hrvati su dugo, iako neznanstveno, nastanak glagoljice vezivali za tzv. jero- 
nimsku teoriju. Prema takvom tumačenju, autor glagoljice trebao bi biti sv. Jero- 
nim, autor Vulgate. Vjerojatno se tako postupilo kako bi se svetačkim autoritetom 
otklonila sumnja u heretičko ponašanje kristijaniziranih Hrvata. Dubiozu je razri- 
ješio Franjo Rački 1861. godine. 


Bašćanska ploča 


Glagoljica se javlja u dva glavna oblika, kao obla i uglata. Prvobitna glago- 
ljica nije bila ni specifično obla ni uglata, već su se te osobine kasnije izdiferen- 
cirale. Tom obliku glagoljice pripadaju najstariji hrvatski glagoljaški spomenici, 
kao, primjerice, Bašćanska ploča i Bečki listići.“ Uglata glagoljica je partikularnost 
hrvatskog oblika glagoljaških grafema i datira početkom 12. stoljeća. Najčešća je 
“ Bečki listići, lat. Fragmenta Vindobonensia, glagoljski su palimpset od dva pergamenska 

lista (12-16 cm) ispisan poluoblim i poluuglatim slovima. Pronašao ih je Vatroslav Jagić. 


Odlomak su crkvenoslavenskog sakramentara i po V. Jagiću i Josipu Vajsu najstariji su cr- 
kvenoslavenski liturgijski spomenik hrvatske redakcije. 

u hrvatskim primorskim krajevima (Istra, Hrvatsko primorje, Dalmacija s dubo- 
kim zaleđem, te na zadarskom i kvarnerskom inzularnom arealu). To je razdoblje 
kada nastaju najljepši glagoljski rukopisi napisani uglatim glagoljskim ustavom 
(Vatikanski misal,“ Misal kneza Novaka,“ Reimsko Evanđelje,“ Hrvojev misal). 
Od 14. stoljeća počinje se koristiti poluustavna glagoljica. 

Osim crkvenoobrednih tekstova, glagoljicom su se ispisivali mnogi profani 
tekstovi pravne naravi (Vinodolski, Vrbnički, Krčki zakonici, statuti raznih crkve- 
nih redova i bratovština, razvodi — Istarski razvod, notarske knjige, priče, legende 
i pjesme). Glagoljica se održala u uporabi među Hrvatima još u prvim desetljeći- 
ma 19. stoljeća, a u katoličkoj bogoslužju po rimskom obredu sve do liturgijskih 
reformi II. vatikanskog sabora. 

Za opstanak glagoljaškog pisma i staroslavenske liturgije kroz stoljeća za- 
služni su veliki mar i ljubav domaćih popova glagoljaša. Glagoljicu su osporavali 
određeni crkveni krugovi latinske provenijencije (Splitska sinoda 924. i 1059. go- 
dine, rimski prvosvećenici Aleksandar II. i Grgur VII, pojedini šibenski, senjski 
i pulski biskupi, a posebice tuđinske kroatofobične vlasti (mletačka, austrijska i 
talijanska, kada je Istra Rappalskim ugovorom nepravedno dodijeljena Kraljevini 
Italiji). 

Konstantin Ćiril je svim svojim žarom želio premostiti jaz između zapadne i 
istočne (bizantske) crkve. Tako je ujesen 867. godine, u Mlecima, pred latinskim 
klerom zagovarao pravo na uporabu slavenskog pisma i jezika u liturgijskim či- 
nima. Već sljedeće godine papa Hadrijan II. daje svoj placet za glagoljaško bogo- 
služje. Nakon Cirilove smrti za glagoljicu se zalaže i papa Ivan VIII. pohvalivši 
popove glagoljaše u njihovoj pastoralnoj skrbi za materinski jezik kojim su govo- 
rili kristijanizirani Slaveni. 

Treba podsjetiti da je od samog početka širenja staroslavenske liturgije i upo- 
rabe glagoljice, latinski kler u Dalmaciji bio izrazito neprijateljski raspoložen 
prema tim “novotarijama“. Naime tada je uglavnom djelovao u dalmatinskim 
gradovima koji su uživali zapaženu autonomiju, a državno-pravno su potpadali 
pod jurisdikciju bizantske teme Dalmacije, dok je uglavnom ruralno zaleđe, već 
posve kroatizirano, potpadalo pod vlast hrvatskih knezova. Pogrešno smatrajući 


* Vatikanski misal prepisan je 1315. godine i nalazi se pohranjen u Vatikanskoj apostolskoj 
knjižnici. 

“ Misal kneza Novaka prepisan je 1368. godine. 

7 Stoljećima se krunidba francuskih vladara, sve do pada Ancien rćgimea, održavala u gradu 
Reimsu, gdje se kod kraljeve prisege koristio tzv. Reimski Evanđelistar, zapravo jedan stari 
staroslavenski glagoljski Evanđelistar, za Francuze dugo nepoznata podrijetla. Tek u 19. 
stoljeću renomirani francuski slavisti Auguste Dozon i Louis Leger znanstveno su ga iden- 
tificirali kao staroslavenski glagoljaški uradak. 


5 > Hrvojev misal datira se početkom 15. stoljeća. 


67 


ADRIAS svezak 17, 2010. 


da bi se Hrvati, zahvaljujući staroslavenskoj liturgiji i uporabi glagoljice, mogli 
osamostaliti od splitske metropolitanske Crkve, latinaši su svoje invektive uperili 
protiv Ninske biskupije kao središta promicanja glagoljaštva. Vrhunac nesnošlji- 
vosti događa se na Splitskoj sinodi 924. godine, što izrijekom potvrđuje i članak X. 
sinodalnih zaključaka. Na to se nadovezuje i prijekor pape Ivana X. hrvatskome 
kralju Tomislavu zamjerajući mu kao časnom i odabranom sinu Svete rimske cr- 
kve što rado pristupa službi Božjoj na barbarskom jeziku. 

Usprkos svim nepravednim optužbama i ometanjima, koji su se nastavili i 
u 11. stoljeću, glagoljaško bogoslužje održalo se i učvrstilo po cijeloj Dalmaciji, 
njezinom zaleđu i šire. Kasni srednji vijek je donio više razumijevanja između 
hrvatskih glagoljaša i Svete Stolice. To je doba kada se Zapad u križarskim poho- 
dima izravno upoznaje s različitim oblicima istočnoga kršćanskog bogoslužja i 
njihovim liturgijskim jezicima (antiohijski, maronitski, sirijački ili sirski, kaldejski 
obredi). Tada je Inocent IV., rimski prvosvećenik, senjskom biskupu Filipu (1428), 
a potom i Krčkoj biskupiji (1252), dopustio uporabu staroslavenskog jezika. Kon- 
cilijantnom stavu Rimske crkve prema “barbarskim“ jezicima u liturgiji još je više 
pridonijela i politika Firentinske unije. Koncem 13. stoljeća dolazi do značajnog 
uspona glagoljaške aktivnosti koja će tijekom 14. i 15. stoljeća dostići svoj apogej. 

Anžuvinskom prodajom Dalmacije Presvijetloj Mletačkoj Republici (1409) 
dalmatinskim su biskupima skoro odreda imenovani Mlečani, inače plemenitaši 
bez kontinuiranog boravka u sjedištima svojih dijeceza, koji su jedva tolerirali dje- 
lovanje popova glagoljaša i uporabu staroslavenskog jezika u liturgijskim činima. 
Takvo stanje potrajalo je sve do propasti Venecije 1797. godine. Kratka francuska 
vladavina u Dalmaciji nije ometala glagoljašku aktivnost. 

Prva glagoljska inkunabula je Misal po uredbi Rimskoga dvora iz 1483. godi- 
ne, tiskana možda negdje na hrvatskom tlu. Godine 1494. ponovo je tiskan u Se- 
nju, 1528. u Mlecima i 1531. na Rijeci. Od tada pa sve do konca 18. stoljeća tiskano 
je oko 60 glagoljskih knjiga, najčešće i u najvećem broju u tuđini (Mleci, Tiibingen, 
Rim), ali i u našim tiskarama u Senju, Rijeci i možda Kosinju. 

Glagoljaško bogoslužje počelo se ukorjenjivati u Istri, Hrvatskom primorju i 
Dalmaciji vjerojatno koncem 9. stoljeća, negdje u vrijeme kada su sljedbenici i pri- 
staše slavenskih apostola Ćirila i Metoda, poslije Metodove smrti 885. godine, pod 
velikim pritiskom franačkog svećenstva, isključivih latinaša, bili primorani na- 
pustiti Moravsku, gdje su do tada veoma uspješno misionarski djelovali s punim 
odobrenjem Svete Stolice i rimskog biskupa. Napuštajući Moravsku, Metodove 
pristaše, krećući prema jugu i jugoistoku, našli su plodno utočište u južnoslaven- 
skim zemljama. 

* Firentinska unija ugovorena 1439. godine između pape Eugena IV. i bizantskog cara (bazi- 


leja) Ivana VIII. bio je pokušaj približavanja i pomirenja dviju kršćanskih crkava koje su se 
razišle poslije velike shizme 1057. godine. 

Protureformatorski Tridentski sabor (1545-1563) obvezao je sva biskupska sje- 
dišta da otvore vlastita sjemeništa u kojima je nastava bila isključivo na latinskom 
jeziku. To je dovelo do nedostatka glagoljaškog svećenstva u Dalmaciji. Zaslugom 
i pastoralnom brigom dvojice domaćih nadbiskupa — Vicka Zmajevića!'“ i Pacifica 
Bizze,"!' pristupilo se otvaranju glagoljaških sjemeništa u Zadru (1748) i u Priku 
kod Omiša (1750). U mnogim vizitatorskim izvješćima pohvalno je pisano o vr- 
snoj pastoralnoj skrbi popa glagoljaša u Dalmaciji. Tako zadarski svećenik Amos- 
Rube Filipi navodi da je “glagoljaško svećenstvo bilo na zamjetnoj moralnoj ra- 
zini, kudikamo većoj nego što su bila prečasna gospoda u gradovima (tj. latinski 
kler - op. a.) a bili su ujedno i učitelji, savjetnici i prave vođe svoga vjerničkog 
hrvatskog puka“. 

Katoličko svećenstvo u Dalmaciji u 19. stoljeću, od kojih mnogi studiraju te- 
ološke znanosti u Rimu i talijanskim gradovima, poglavito u Padovi i Bologni, a 
neki u Beču, bolje poznaju latinski od staroslavenskog jezika tako da tihe dijelove 
mise mole latinski, a one koji se pjevaju za puk na staroslavenskom i, dapače, na 
živom narodnom jeziku. 

U vrijeme Hrvatskoga narodnog preporoda đakovački biskup Josip Juraj 
Strossmayer i zagrebački kanonik i doživotni tajnik JAZU,'* Franjo Rački, 1859. 
godine pred Rimskom kurijom pokreću pitanje statusa i proširenja staroslavenske 
liturgije kod Hrvata. Tadašnji papa Pio IX., ostavivši oba znanstvenika u nadi da 
će udovoljiti njihovom traženju, nije ništa konkretnije učinio u vezi s tim pitanjem. 
Posljednje izdanje hrvatskoga glagoljskog misala izlazi 1927. godine u redakciji 
Josipa Vajsa.!? Tekst je većim dijelom transliteriran latinicom. 

Konkordatom s karađorđevićevskom Jugoslavijom, koji nikada nije bio ratifi- 
ciran u tadašnjem beogradskom Senatu zbog opstrukcija patrijaršijske kamarile, 
papa Pio XII. dopustio je uporabu staroslavenskog jezika i glagoljice, ali samo u 


"Vicko Zmajević (1670-1745), barski (s titulom Archiepiscopus et Primas Serbiae) i zadarski nad- 
biskup, apostolski vizitator za balkanska područja pod otomanskom vlašću (sa statusom in 
partibus infidelium), pobornik glagoljaštva. Nije doživio otvaranje glagoljaškog sjemeništa u 
Zadru. Otvorio ga je 1748. godine njegov nasljednik, Mate Karaman. 

1 Pacific Bizza (1696-1756), splitski nadbiskup. Godine 1750. u Prikom kod Omiša utemeljio je 
glagoljaško sjemenište koje je nerazumno ukinuto 1879. godine. 


Utemeljitelji te najznačajnije hrvatske znanstvene institucije nazvali su je na latinskom 
jeziku Academia artis et scientiae Slavorum Meridionalium, što znači doslovce Južnoslavenska 
akademija znanosti i umjetnosti. Prema tome, pogrešno se nazivala “jugoslavenskom“, budući 
da su Strossmayer i Rački u nju uključivali i Bugare koji nikada nisu bili “Jugoslaveni“ već 
samo Južni Slaveni. 

"Josip (češki: Josef) Vajs (1865-1959), ugledni češki slavist, uključio je u raster svojega znan- 
stvenog proučavanja i hrvatsku glazbenu historiografiju (Uber den liturgischen Gesang der 
Glagoliten). Posebno je zaslužan za radove Novo izdanje staroslavenskog misala, Kanon hrvat- 
sko-glagoljskog vatikanskog misala XIV. stoljeća i Red mise (Ordo missae), najstarijega glagoljskog 
misala. 

opsegu predviđenom dekretima Svete Stolice iz 1898. i 1906. godine. No, ono što 
se ne može zanijekati jest činjenica da je višestoljetno postojanje staroslavenskog 
bogoslužja po rimskom obredu, uz uobičajeno i od Svete Stolice davno prihvaće- 
no za grko-katolike (katoličke vjernike istočnog obreda u jedinstvu s Rimskom 
crkvom), poslužilo kao važan i relevantan presedan na II. vatikanskom saboru za 
uvođenje živih narodnih jezika u katoličku liturgiju po rimskom obredu. 

Glagoljaško pjevanje je poseban način liturgijskog pjevanja Zapadne crkve, 
koji se razvio i održao u hrvatskim primorskim prostorima. Ova vrsta liturgij- 
skog pjevanja javlja se vjerojatno koncem 9. i početkom 10. stoljeća u bizantskoj 
Dalmaciji, a posebice se njegovala u benediktinskim glagoljaškim opatijama i pri- 
oratima. Zahvaćala je i zaleđe Splita ne mimoilazeći i imotski kraj. Prvi historijski 
vjerodostojni zapisi o glagoljaškom pjevanju na hrvatskim litoralnim prostorima 
datiraju iz vremena pape Aleksandra III. kada je pri njegovom kratkom posjetu 
Zadru zapisano da ga je vjerni puk dočekao s laudibus et canticis in eorum scla- 
vica lingua (s pohvalama i pjesmama na njihovom slavenskom jeziku). Nažalost, 
veoma su rijetki primjeri notirane glazbe u glagoljaškom pjevanju. Tako, na pri- 
mjer, u Misalu kneza Novaka (1404), tekst Creda (na staroslavenskom: Vjeruju) 
markiran je s 22 mala kružića koji su pjevača upućivali na način izvođenja glaz- 
bene linije. U Misalu kneza Hrvoja (1404) simbolima su dani naputci za uloge u 
pjevanju Muke Gospodina našega Isusa Krista. 

Glagoljaško pjevanje treba svakako razlikovati od staroslavenskog crkvenog 
pojanja u Pravoslavnoj crkvi (tropari, ektenija, prokimen...). Glagoljaško pjeva- 
nje njegovali su popovi glagoljaši na staroslavenskom jeziku hrvatske redakcije. 
Dopunjavali su ga laici ugrađujući u tu crkvenu tradiciju i narodne pjesme kojih 
nije bilo u Rimskom obredniku (Gospin plač, hrvatska varijanta staroga latinskog 
kantika Stabat Mater, te svima poznata božićna pjesma U se vrime godišća). Time 
su ti paraliturgijski kantici, protkani narodnim folklorom, uspješno utkani u sve- 
ukupni liturgijski život hrvatskog puka u Dalmaciji, pa i cijeloj Hrvatskoj. 

Liturgijskom reformom II. vatikanskog sabora u svim se hrvatskim biskupija- 
ma uvodi standardni hrvatski književni jezik u liturgijski Život. Za neglagoljaške 
župe u kojima se dotad koristio latinski jezik to je bio pravi revolucionarni zao- 
kret, dok je za glagoljaške župe primorske i dalmatinske Hrvatske to bio bolan 
rastanak sa stoljetnom bogatom, partikularnom u katoličkom svijetu, pučkom 
tradicijom te zametanje mnogih kantika i himni staro-crkvenoslavenskog bogo- 
služja kao nečeg što je bilo i što se doživljavalo kao specifično i izvorno u okrilju 
katoličanstva. 

Danas se još povremeno, ali sve manje, glagolja u Vrbniku, u Senju, Zadru, 
na zadarskom otočnom arealu, dok se glagoljaški napjevi na suvremenom hr- 
vatskom tekstu pjevaju još na zadarskom i šibenskom otočju, u okolici Splita, na 

Hvaru, Braču i Šolti i u omiškim Poljicima. Svojedobno je jedan hrvatski veliko- 
dostojnik zgodno pripomenuo “da je — kojoj zgodom — “Zdravo Tilo Isusovo“ bilo 
sastavljeno na latinskom, grčkom ili francuskom jeziku, danas bi bilo uvedeno po 
svim katoličkim crkvama u svijetu na isti način kao i “Ave verum', jer na izvanred- 
no jednostavan način izriče svu dubinu euharistijske teologije“. 

Što je danas ostalo od glagoljaštva u Crkvi u Hrvata? Malo ili ništa. Ipak ima 
nade da se ta višestoljetna tradicija oživi i sačuva. Naime, Hrvatska pokrajina fra- 
njevaca trećoredaca glagoljaša sa sjedištem u Zagrebu vuče svoje korijene još iz 
vremena svojega utemeljitelja, Franje Asiškoga. Prve sigurne povijesne isprave 
o nazočnosti franjevaca trećoredaca u Zadru datiraju 1235. godine. Provjerena 
arhivska građa o djelovanju franjevaca trećoredaca u Splitu i okolici je iz druge 
polovice 14. stoljeća. Nema jasne arhivske potvrde da je omiški franjevački samo- 
stan iz 1515. godine bio kanonski povezan s kućom maticom u Zadru. Do pravno- 
kanonskog ujedinjenja franjevaca trećoredaca glagoljaša u Dalmaciji i Istri s dru- 
gim trećoredcima, dok im je general Reda na čelu, došlo je 1602. godine u Rimu. 
Sada su franjevci trećoredci glagoljaši razasuti svuda po Hrvatskoj i u hrvatskoj 
dijaspori u inozemstvu. U Dalmaciji imaju nekoliko samostanskih kuća i vode 
neke župe (Sveti Mihovil na Dugom otoku, sv. Pavao Pustinjak na otoku Ugljanu, 
samostan sv. Ivana Krstitelja i crkva sv. Mihovila u Zadru, te župna zajednica sv. 
Josipa u Splitu od 1939. godine). 

lako o glagoljici i glagoljaštvu uopće postoji obilje stručne i povijesne literatu- 
re, isto se ne bi moglo reći za rad i djelovanje popa glagoljaša u Imotskoj krajini. 
Njihovu nazočnost na tim prostorima može se podrobnije pratiti tek poslije Tri- 
dentskog sabora. Naime, svi mjesni ordinariji (biskupi) morali su svakih nekoliko 
godina poći u Rim podnijeti pismeno izvješće Svetoj stolici'* o pastoralnom radu 
u svojim dijecezama. Prateći izvješća makarskih biskupa može se steći prilično 
dobar uvid o popima glagoljašima u Imotskoj krajini koja je kanonski potpadala 
u nekadašnju Makarsku biskupiju. 

Iz kanonskih izvješća tadašnjega makarskog biskupa, fra Bartula Kačića Žar- 
kovića, saznajemo obilje zanimljivih podataka o stanju pučanstva i pastoralnom 
radu na području žup4 Imotske krajine. Tako izvješće biskupa Bartula Kačića Žar- 
kovića u vrijeme pontifikata Urbana VIII. navodi da u njegovoj biskupiji ima 14 
samostanskih župa. Sedam ih se nalazilo na prostoru današnje zapadne Herce- 
govine, jedna u Cetinskom kraju, a šest u dalmatinskom dijelu bivše Makarske 
biskupije. Od toga su samo dvije župe bile na prostoru današnje Imotske krajine 
— Vrhdol (sada Rašćani i Krstatice) i Kamenmost. 

U kanonskom izvješću makarskog biskupa iz 1626. godine saznajemo da veći- 
nu župa opslužuju franjevci latinaši - redovnici Manje braće (Ordo fratorum mi- 


“Posjet koji se naziva Ad limina apostolorum što se kod nas prevodi kao posjet apostolskim grobovima. 

norum), ali da postoje također tri župe u kojima služe mise (služe misu) “svećeni- 
ci koji bogoslužje slave slovenskim jezikom“. Jedna od njih je u Podgori s dvjema 
crkvama (Svih Svetih i sv. Tekle), druga je u Zagvozdu posvećena sv. Mariji (danas 
župa Gospe od Karmela — op. a.) nedavno sagrađena, dok je treća bila u Brelima, 
također s dvjema crkvama (sv. Nikola i sv. Stjepan Protomučenik) s oko 200 kuća. 

Deset godina kasnije, u kanonskom izvješću iz 1636. godine,'“ imamo nešto 
podrobnije podatke: “Četvrti samostan je u Imotskom s deset svećenika redovni- 
ka (franjevaca latinaša op. a.), četiri klerika (bogoslova i sjemeništarca), dva brata 
laika i deset drugih mladića (obično mlađih ljudi koji će vjerojatno izabrati redov- 
nički poziv — op. a.). U imotskom kraju su četiri župe: Podbila, Sovići, Drinovci i 
Kamenmost s ukupno 500 domaćinstava. Na tom su prostoru također četiri crkve 
ili kapele od kojih su tri skoro u ruševnom stanju“. 

Izvješće također navodi da se “tim župama pridružuju i tri župe koje opslužu- 
ju svećenici koji svete službe obavljaju slavenskim jezikom“ (popi glagoljaši — op. 
aut.). Izvješće ih taksativno nabraja: Podgora, Zagvozd i Brela s napomenom da 
sve imaju uredno, što će reći kanonski valjano, opremljen bogoslužni prostor. Za 
župu Zagvozd precizira se da ima četiri popa glagoljaša. 

U arhivalijama iz 1622. godine spominje se zagvoški glagoljaš don Petar Ni- 
kolić koji je pastoralno djelovao izvjesno vrijeme i u podgorskom samostanu. Ta- 
kođer se bilježi i nazočnost, među ostalima, i zagvoškoga glagoljaša, don Marka 
Režića u vrijeme biskupa Lišnjića. Zanimljiv je i nešto kasniji slučaj makarskog 
svećenika latinaša, don Krešimira Ljubića koji je dobio dispenzu svoga ordinarija 
1881. godine da “može glagoljati svetu misu“ u povodu obilježavanja prve obljet- 
nice enciklike pape Lava XIII, kojom je počastio misionarsko djelovanje svete bra- 
će Ćirila i Metoda. 

Stanje i djelovanje popa glagoljaša na prostorima Imotske krajine poprima 
druge, povoljnije vizure poslije Morejskog rata (1684-1699). Tada popi glagoljaši 
počinju preuzimati pastoralnu skrb za sela Opanci, Lovreć i Studenci. Ovi su sve- 
ćenici već od davnina službovali u susjednim selima (Grabovcu, Cisti, Dobrinju 
i Svibu). No, Zagvozd je još dugo ostao glavnim glagoljaškim uporištem koje je, 
što je vidljivo iz jednog izvješća apostolskog vikara Nikole Bijankovića iz 1692. 
godine, tada imalo “preko 400 duša“. 

Iz jednog vizitatorskog izvješća iz 1705. godine saznajemo da su popi glago- 
ljaši djelovali u svim selima jugozapadnog dijela Imotske krajine već početkom 
18. stoljeća. Nazivi mjesta su doslovce navedeni: Zagvozd, Rastovac, Medov Do- 
lac, Grabovac, Opanci, Lovreć, Studenci. 


5 Quas tenent presbyteri in Illirica idiomate sacra facientes (tadašnji kolokvijalni latinski izričaj za 
pope glagoljaše). 
> Relatio Ecclesiae Macariensis ad limina apostolorum data ab episcopo Macariensis. 

I poslije tursko-mletačkog razgraničenja, te tijekom cijeloga 18. stoljeća Za- 
gvozd i nadalje ostaje rasadištem i jakim glagoljaškim uporištem, čiji revni sve- 
ćenici proširuju svoju pastoralnu skrb na okolna mjesta u Imotskoj krajini: Župu, 
Rašćane, Krstatice, imotska Poljica i Lokvičiće. Tijekom 19. i u prvoj polovici 20. 
stoljeća (do liturgijskih reformi i uvođenja živoga jezika u katoličko bogoslužje 
po rimskom obredu) stanje u župama Imotske krajine nije se bitno mijenjalo. Fra- 
njevačke župe i nadalje su ostale latinaške, a župe s dijecezanskim svećenstvom 
glagoljaške. Posljednji i dugogodišnji Župnik — pop glagoljaš u poljičkoj župi sv. 
Ane bio je don Petar Prelas. 

Rćsume 


LE MOUVEMENT GLAGOLITIQUE CROATE ET 
SES PRETRES AVEC UN REGARD SUR LE PAYS D'IMOTSKI 


Lauter y expose sommairement Vorigine, le d€veloppement historique et 
Vimportance de I'usage de IValphabet glagolitique et de la langue vieux-slave 
ecclesiastique (leslavon d“ Eglise) dans la liturgie latine du rite romain chez les 
Croates en Istrie, sur le littoral croate et en Dalmatie constituant la dćterminante 
esentielle de I'dientite€ nationale croate dans ces contrćes. Il y est aussi question du 
chant liturgique dit glagolitique popre au littoral croate depuis le IXe sičcle. La 
tradition glagolitique d'aujourdh“hui est inhćrente a la Province Croate du Tiers- 
Ordre fraciscain (Ordre des franciscains seculiers) avec leur sičge a Zagreb. Y est 
abordee aussi la r&€ception du glagolitique dans le Pays d'Imotski. 


Mots-clć: le glagolitique croate; chant glagolitique; pretres glagoliqiques; 
Pays d'Imotski 

